S-702/2017

Mál þetta, sem dómtekið var í gær var höfðað með ákæru lögreglustjórans á höfuðborgarsvæðinu, dags. 29. nóvember 2017, á hendur:

„B-kk-þgf H-kk-þgf H-kk-þgf, kt. 000000-0000,

[...] Reykjavík,

fyrir eftirtalin fíkniefnalagabrot:

I.

Með því að hafa [...] 2016 haft í vörslum sínum í sölu- og dreifingarskyni samtals 51,99 grömm af marijúana (50,23 grömm og 1,76 grömm). Lögregla lagði hald á efnin sem hún fann við leit í bifreiðinni [...] er ákærði hafði umráð yfir.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Með því að hafa [...] 2016 á verkstæði ákærða að [...] haft í vörslum sínum í sölu- og dreifingarskyni 8,65 grömm af marijúana. Lögregla lagði hald á efnin við húsleit.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

III.

Með því að hafa [...] 2016 á heimili ákærða að [...] í Reykjavík haft í vörslum sínum í sölu- og dreifingarskyni 1,17 grömm af kókaíni og 5,55 grömm af marijúana. Lögregla lagði hald á efnin við húsleit.

Telst brot þetta varða við 2. gr., sbr. 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 51,99 grömm af marijúana (50,23 grömm og 1,76 grömm) sbr. I. ákærukafla, 8,65 grömm af marijúana, sbr. II. ákærukafla, 1,17 grömm af kókaíní og 5,55 grömm af marijúana, sbr. III. ákærukafla, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Verjandi ákærða krefst vægustu refsingar er lög leyfa. Hann fellur frá kröfu um málsvarnarþóknun.

Í þinghaldi í gær játaði ákærði sök að hluta til. Með hliðsjón af gögnum málsins og að teknu tilliti til játningar ákærða féll ákæruvaldið frá ákæru um að fíkniefnin sem tilgreind eru í I. ákærulið hafi verið ætluð til sölu, fallið var frá ákærulið II. og fallið var frá ákæru um að fíkniefnin sem tilgreind eru í III. ákærulið væru ætluð til sölu og dreifingar. Að teknu tilliti til þess voru skilyrði til þess að fara með málið samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Að teknu teknu tilliti til þess sem að framan greinir er sannað er með játningu ákærða og öðrum gögnum málsins að hann er sekur um þá háttsemi sem eftir stendur í ákæru og eru brot hans rétt heimfærð til refsiákvæða í ákæru.

Ákærði er fæddur árið [...]. Þrátt fyrir ungan aldur á hann nokkurn sakarferil að baki sem hefst áður en lögaldri var náð. Frá árinu 2014 hefur hann hlotið fjóra refsidóma sem að hluta til voru hegningaraukar við fyrri dóma. Brot þau sem ákærði hefur nú verið sakfelldur fyrir voru framan fyrir uppkvaðningu dóms Héraðsdóms Reykjavíkur 20. september 2017. Verður honum því dæmdur hegningarauki við þann dóm með vísan til 78. gr., sbr. 77. gr. almennra hegningarlaga. Með hliðsjón af því, játningu ákærða, eðli brotanna og magns fíkniefna þykir hæfileg refsing ákærða vera fangelsi í 45 daga.

Með vísan til þeirra lagaákvæða sem í ákæru greinir eru þau fíkniefni sem haldlögð voru á rannsóknarstigi, gerð upptæk, eins og nánar greinir í dómsorði.

Engan sakarkostnað leiddi af máli þessu.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, B-kk-nf H-kk-nf H-kk-nf sæti fangelsi í 45 daga.

Upptæk eru gerð 57,54 grömm af marijúana og 1,17 grömm af kókaíní.

S-kvk-nf H-kvk-nf (sign.)